钦定古今图书集成/理学汇编/学行典/第168卷 > 《追封程颢豫国公诏》元·世祖
## 钦定古今图书集成/理学汇编/学行典/第168卷 > 《追封程颢豫国公诏》元·世祖

朕惟三千之徒，莫先颜氏，眷言往哲，式克似之。故河
南程颢，体备至和，躬承绝学。元气之会，锺于独得；圣
人之道，赖以复明。系百世之真儒，岂追崇之可后。爰
蒐盛典，爵以上公。於戏！缅想德容，俨扬休而山立；聿
新礼命，敷涣号以《风行》。服此宠章，益绵道脉。